สวัสดีครับผมอยากทราบว่าอาการปวดหลังเป็นเรื่องปกติเวลาทำงานเสร็จหรือป่าวครับงานผมต้องยืนนานและก้มยุบ่อยๆผมเลยอยากทราบอาการปวดหลังนี้เป็นทุกวัยเลยหรือป่าวครับผมเริ่มทำงานแล้วปวดหลังมาตั้งแต่ตอนอายุ14นี้แปลกหรือป่าวครับ ??
สวัสดีค่ะ หากอาการปวดหลังเป็นบริเวณส่วนล่าง หรือบริเวณเอว อาจเกิดได้จาก1. การบาดเจ็บของกล้ามเนื้อ เช่น จากการยกของหนัก ยกของต่อเนื่องเป็นเวลานาน ทำงานก้มๆ เงยๆ ตลอดเวลา การนั่งหรือยืนที่ผิดท่าเป็นเวลาต่อเนื่องนานๆ การออกกำลังกายที่ผิดท่า หรือจากอุบัติเหตุต่างๆ อาการมักจะเป็นการปวดแบบระบม ปวดแบบตุบ ๆ มีจุดที่กดเจ็บ ซึ่งสาเหตุจากการบาดเจ็บของกล้ามเนื้อสามารถพบได้ในทุกช่วงอายุ2.นรองกระดูกสันหลังเคลื่อนทับเส้นประสาทอาการปวดจะอยู่บริเวณหลังส่วนล่างหรือบริเวณสะโพก และมักร้าวไปที่ขาหรือน่อง จะปวดแบบเสียวๆ และอาจมีอาการชาร่วมด้วย ไม่มีจุดกดเจ็บที่ชัดเจน อาการปวดจะมากขึ้นเมื่อนั่งงอตัวไปข้างหน้า ไอ จาม หรือเบ่ง3. กล้ามเนื้อสะโพกหนีบเส้นประสาท (piriformis syndrome) อาการจะคล้ายกับโรคนรองกระดูกสันหลังเคลื่อนทับเส้นประสาทในเบื้องต้น แนะนำให้พยายามหลีกเลี่ยงกิจกรรม หรือท่าทางที่ส่งผลให้เกิดการบาดเจ็บต่อกล้ามเนื้อบริเวณเอว หากเป็นงานที่ต้องยกของหนักประจำ หรือต้อง ก้มๆ เงยๆ อาจจำเป็นต้องพิจารณาเปลี่ยนงานที่ทำ เพราะหากยังทำต่อไปเรื่อยๆ ก็จะส่งผลให้กล้ามเนื้อบาดเจ็บเรื้อรัง และอาการปวดก็จะเป็นเรื้อรัง สำหรับในช่วงที่ปวดมาก อาจใช้การประคบด้วยน้ำอุ่น ทายาบรรเทาอาการปวดเมื่อย หรือรับประทานยาแก้ปวดลดลดอักเสบ เช่นไดโคลฟีแนค(diclofenac),ไพรอกซิแคม(piroxicam) เป็นต้น ร่วมกับยาคลายกล้ามเนื้อ แต่หากอาการไม่ทุเลา ควรพบแพทย์เพื่อหาสาเหตุค่ะ